CELEX: 32015D1959
Language: el
Date: 2015-07-01 00:00:00
Title: Κατ' εξουσιοδότηση απόφαση (ΕΕ) 2015/1959 της Επιτροπής, της 1ης Ιουλίου 2015, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των προϊόντων για αποχετευτικά έργα σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

30.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/184
            
         ΚΑΤ' ΕΞΟΥΣΙΟΔΌΤΗΣΗ ΑΠΌΦΑΣΗ (ΕΕ) 2015/1959 ΤΗΣ ΕΠΙΤΡΟΠΉΣ
   της 1ης Ιουλίου 2015
   σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των προϊόντων για αποχετευτικά έργα σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 60 στοιχείο η),
   Εκτιμώντας τα ακόλουθα:
   
               (1)
            
            
               Η διαδικασία βεβαίωσης της πιστότητας των προϊόντων για αποχετευτικά έργα προς τις ισχύουσες τεχνικές προδιαγραφές ορίστηκε στην απόφαση 97/464/ΕΚ της Επιτροπής (2).
            
         
               (2)
            
            
               Η απόφαση 97/464/ΕΚ δεν προβλέπει λεπτομερή κριτήρια για την επιλογή συστημάτων για την αξιολόγηση και την επαλήθευση της σταθερότητας της επίδοσης των προϊόντων για αποχετευτικά έργα όσον αφορά την αντίδραση στη φωτιά, ιδίως για τα καλύμματα φρεατίων και τα καλύμματα οχετών.
            
         
               (3)
            
            
               Τα συστήματα που καθορίζονται στο παράρτημα V του κανονισμού (ΕΕ) αριθ. 305/2011 θα πρέπει να επιλέγονται με τον καταλληλότερο τρόπο για την αξιολόγηση της επίδοσης των προϊόντων για αποχετευτικά έργα. Αυτό θα δώσει τη δυνατότητα στους κατασκευαστές να έχουν αποδοτικότερη πρόσβαση στην εσωτερική αγορά, συμβάλλοντας με τον τρόπο αυτό στην αύξηση της ανταγωνιστικότητας της κατασκευαστικής βιομηχανίας στο σύνολό της.
            
         
               (4)
            
            
               Η απόφαση 97/464/ΕΚ θα πρέπει να καταργηθεί και να αντικατασταθεί για λόγους σαφήνειας και διαφάνειας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παρούσα απόφαση εφαρμόζεται στα προϊόντα για αποχετευτικά έργα που ορίζονται στο παράρτημα I.
   Άρθρο 2
   Τα προϊόντα για αποχετευτικά έργα που αναφέρονται στο άρθρο 1 αξιολογούνται και επαληθεύονται ως προς τη σταθερότητα της επίδοσης σε σχέση με τα ουσιώδη χαρακτηριστικά τους σύμφωνα με τα συστήματα που καθορίζονται στο παράρτημα II.
   Άρθρο 3
   Η απόφαση 97/464/ΕΚ καταργείται.
   Οι παραπομπές στην καταργούμενη απόφαση νοούνται ως παραπομπές στην παρούσα απόφαση.
   Άρθρο 4
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 1η Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Απόφαση 97/464/ΕΚ της Επιτροπής, της 27ης Ιουνίου 1997, σχετικά με τη διαδικασία βεβαίωσης πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα για αποχετευτικά έργα (ΕΕ L 198 της 25.7.1997, σ. 33).
   
      ΠΑΡΑΡΤΗΜΑ I
      
         ΚΑΛΥΠΤΟΜΕΝΑ ΠΡΟΪΟΝΤΑ
      
      Η παρούσα απόφαση εφαρμόζεται στα ακόλουθα προϊόντα:
      
                  1.
               
               
                  διατάξεις αντεπίστροφης ροής: εξαερισμός σωληνώσεων με βαλβίδα εισαγωγής αέρα·
               
            
                  2.
               
               
                  πλήρεις σειρές για αντλιοστάσια ακαθάρτων και σταθμούς ανύψωσης λυμάτων·
               
            
                  3.
               
               
                  πλήρεις σειρές και στοιχεία για σταθμούς καθαρισμού λυμάτων και επιτόπιο εξοπλισμό επεξεργασίας·
               
            
                  4.
               
               
                  σηπτικοί βόθροι·
               
            
                  5.
               
               
                  προκατασκευασμένοι ανοικτοί οχετοί·
               
            
                  6.
               
               
                  φρεάτια και θάλαμοι επιθεώρησης·
               
            
                  7.
               
               
                  σιδηροβαθμίδες, κλίμακες και χειρολισθητήρες για φρεάτια και θαλάμους επιθεώρησης·
               
            
                  8.
               
               
                  διαχωριστές·
               
            
                  9.
               
               
                  λαλύμματα φρεατίων και καλύμματα οχετών.
               
            
   
      ΠΑΡΑΡΤΗΜΑ II
      
         ΣΥΣΤΗΜΑΤΑ ΑΞΙΟΛΟΓΗΣΗΣ ΚΑΙ ΕΠΑΛΗΘΕΥΣΗΣ ΤΗΣ ΣΤΑΘΕΡΟΤΗΤΑΣ ΤΗΣ ΕΠΙΔΟΣΗΣ
      
      Για τα προϊόντα που καλύπτονται από την παρούσα απόφαση, λαμβανομένων υπόψη των ουσιωδών χαρακτηριστικών τους, τα συστήματα για την αξιολόγηση και επαλήθευση της σταθερότητας της επίδοσης εφαρμόζονται ως εξής:
      
         Πίνακας 1
      
      
         Για όλα τα ουσιώδη χαρακτηριστικά εκτός από την αντίδραση στη φωτιά
      
      
                  Προϊόντα
               
               
                  Ουσιώδη χαρακτηριστικά
               
               
                  Εφαρμοστέα συστήματα για την αξιολόγηση και επαλήθευση της σταθερότητας της επίδοσης, όπως ορίζεται στο παράρτημα V του κανονισμού (ΕΕ) αριθ. 305/2011
               
            
                  Διατάξεις αντεπίστροφης ροής: εξαερισμός σωληνώσεων με βαλβίδα εισαγωγής αέρα
               
               
                  Για όλα τα ουσιώδη χαρακτηριστικά εκτός από την αντίδραση στη φωτιά
               
               
                  4
               
            
                  Πλήρεις σειρές για αντλιοστάσια ακαθάρτων και σταθμούς ανύψωσης λυμάτων
               
               
                  3
               
            
                  Πλήρεις σειρές και στοιχεία για σταθμούς καθαρισμού λυμάτων και επιτόπιο εξοπλισμό επεξεργασίας
               
               
                  3
               
            
                  Σηπτικοί βόθροι
               
               
                  3
               
            
                  Προκατασκευασμένοι ανοικτοί οχετοί
               
               
                  3
               
            
                  Φρεάτια και θάλαμοι επιθεώρησης
               
               
                  4
               
            
                  Σιδηροβαθμίδες, κλίμακες και χειρολισθητήρες για φρεάτια και θαλάμους επιθεώρησης
               
               
                  4
               
            
                  Διαχωριστές
               
               
                  4
               
            
                  Καλύμματα φρεατίων και καλύμματα οχετών
               
               
                  1
               
            
         
      
         Πίνακας 2
      
      
         Μόνο όσον αφορά την αντίδραση στη φωτιά
      
      Για όλα τα προϊόντα που αναφέρονται στην πρώτη στήλη του πίνακα 1, τα συστήματα αξιολόγησης και επαλήθευσης της σταθερότητας της επίδοσης καθορίζονται, ανάλογα με τις υποοικογένειες, ως εξής:
      
         
      
                  Υποοικογένειες προϊόντος
               
               
                  Εφαρμοστέα συστήματα για την αξιολόγηση και επαλήθευση της σταθερότητας της επίδοσης, όπως ορίζεται στο παράρτημα V του κανονισμού (ΕΕ) αριθ. 305/2011
               
            
                  Προϊόντα για τα οποία σε ένα σαφώς προσδιοριζόμενο στάδιο της διαδικασίας παραγωγής τους επέρχεται βελτίωση της επίδοσης όσον αφορά την αντίδρασή τους στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού των οργανικών υλικών).
               
               
                  1
               
            
                  Προϊόντα για τα οποία υπάρχει ευρωπαϊκή νομική βάση, για την ταξινόμηση της αντίδρασής τους στη φωτιά χωρίς δοκιμές
               
               
                  4
               
            
                  Προϊόντα που δεν ανήκουν στα υποοικογένειες που αναφέρονται στις γραμμές 1 και 2
               
               
                  3